EXCLUSIV Ilie Dumitrescu, sfat pentru Dan Șucu, după ultima decizie a patronului de la Rapid
Marius Șumudică și Mircea Lucescu au fost cele două nume despre care s-a vehiculat că ar putea prelua Rapidul din următorul sezon.
Situația este incertă în acest moment. Șumudică a anunțat că a fost sunat de Dan Șucu, iar patronul Rapidului l-a anunțat că vrea să aducă un antrenor străin la Rapid. La câteva ore după anunțul lui Șumudică, Dan Șucu a declarat că Mircea Lucescu rămâne prima variantă pentru Rapid.
Ilie Dumitrescu: ”Șumudică poate crea o atomosferă foarte bună la Rapid!”
Ilie Dumitrescu a analizat situația de la Rapid. Dan Șucu l-a anunțat deja pe Marius Șumudică despre faptul că vrea să aducă pe banca giuleștenilor un antrenor străin, însă, ulterior, patronul Rapidului a spus că Mircea Lucescu rămâne principala opțiune a giuleștenilor.
Fostul mare fotbalist susține, însă, că în cazul în care Mircea Lucescu va refuza oferta lui Dan Șucu, Marius Șumudică ar fi fost cea mai bună variantă pentru banca tehnică a Rapidului, întrucât, prin experiența sa, poate crea o echipă competitivă în următorul sezon.
”Lucrurile erau foarte clare că se va încheia contractul cu Bergodi. Am spus că sunt două nume importante care pot prelua Rapidul, Mircea Lucescu și Marius Șumudică.
Dacă Mircea Lucescu nu ia în calcul această ofertă, deși este legat de acest club, a câștigat campionatul cu Rapid, Marius Șumudică are experiența necesară și poate fi omul care să creeze o atmosferă foarte bună și de încredere în lot și să facă performanță”, a spus Ilie Dumitrescu pentru PRO TV și Sport.ro.
Anunțul făcut de Dan Șucu despre viitorul antrenor al Rapidului
"Noi suntem încă în discuții cu Mircea Lucescu şi așteptăm un răspuns final al dumnealui. Avem încredere că se poate. Suntem încă la varianta Mircea Lucescu. Dacă dumnealui nu va putea sau nu va dori să vină lângă noi, la Rapid, atunci ne vom orienta spre o altă soluție. Vă garantez că Rapid nu va rămâne fără un antrenor puternic şi titrat.
Dorința noastră este ca în zilele următoare să avem o clarificare şi să putem anunța cine va conduce echipa după ultimul meci al sezonului, cel cu FCSB", a spus Dan Șucu, pentru Prosport.
Urmăriți SPORT.RO și pe Google News